b'\n_START_ARTICLE_\nRahel Kopp\n_START_PARAGRAPH_\nRahel Kopp (s. 18. maaliskuuta 1994) on sveitsil\xc3\xa4inen alppihiiht\xc3\xa4j\xc3\xa4, joka edustaa Skiclub Flumserbergi\xc3\xa4._NEWLINE_Nuorten MM-kilpailuissa Hafjellissa 2015 Kopp saavutti kultaa superalppiyhdistetyss\xc3\xa4 ja pronssia supersuurpujottelussa. Alppihiihdon maailmancupissa Kopp kilpaili ensimm\xc3\xa4isen kerran S\xc3\xb6ldenin suurpujottelussa lokakuussa 2013. Ensimm\xc3\xa4iset maailmancupin pisteens\xc3\xa4 h\xc3\xa4n saavutti K\xc3\xbchtain pujottelussa joulukuussa 2014 sijoituttuaan 26:nneksi. Kymmenen parhaan joukkoon h\xc3\xa4n sijoittui ensimm\xc3\xa4isen kerran oltuaan viides Soldeun alppiyhdistetyss\xc3\xa4 helmikuussa 2016.'